《送张季平归永嘉》
宋代·郑刚中

霜叶摇风九月秋，披披归袖挽难留。
知君久作陶山梦，无意相从郑谷游。
率略杯盘常共醉，艰难身世最同忧。
人情易得成收冷，频有音书寄我不。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。